rejauldu/bengali-wikipedia huggingface dataset:
সিত্রা (   অথবা , আস-সিত্রা), সিত্রাহ নামেও পরিচিত  () বা সিত্রা দ্বীপ (), বাহরাইনের একটি দ্বীপ। এটা রাজধানী মানামার ৫ কিমি দক্ষিণে বাহরাইন দ্বীপে অবস্থিত।   ইতিহাস    ১৭৮২ সালে আল খলিফার সাথে দ্বন্দ্ব:  ১৭৮২ সালে, জুবারা থেকে পণ্য কিনতে আসা স্থানীয় লোকজন এবং আল খলিফার মধ্যে একটি দ্বন্দ্ব দেখা দেয়। সংঘর্ষে উভয় পক্ষের প্রাণহানির ঘটনা ঘটে। "Summary of Baharain and Baharna's history", Al Jareesh, Retrieved 4 April 2012   আরব বসন্ত  আরব বসন্তের সময় এখানে বড় ধরনের প্রতিবাদ হয়েছিল। অনেক বিক্ষোভকারী আহত বা নিহত হয়েছে। (রাগের দিন (বাহরাইন) দেখুন)।   ভূগোল  দ্বীপটি পারস্য উপসাগরের বাহরাইন দ্বীপের ঠিক পূর্বে অবস্থিত। এটি মানামা এবং নাবিহ সালেহ এর দক্ষিণে অবস্থিত। দ্বীপের পশ্চিম উপকূলটি তুবলি উপসাগরের সীমানা তৈরি করেছে। আলোচ্য দ্বীপটি খেজুর বনে আবৃত  এবং খামারে পানি দ্বারা ঈষৎ স্প্রিংস সেচ করা হয়। ম্যানগ্রোভগুলি পশ্চিম উপকূলে সারিবদ্ধ ছিল, তবে উন্নয়নের কারণে সেগুলি প্রায় অদৃশ্য হয়ে গেছে।   জনসংখ্যা  দ্বীপের অধিকাংশ বাসিন্দা নয়টি ঐতিহাসিক গ্রামে বাস করে:   ওয়াদিয়ান  আল খারিজিয়া  মারকুবান  আল গ্যারিয়া  মহাজ্জা  সুফালা  আবুল আইশ  হালাত উম আল-বাইদ (ইয়ট ক্লাব এবং আল বান্দর রিসোর্টের অবস্থান)  আল হামরিয়া  পূর্ব সিত্রা নামে একটি বিশাল ভূমি পুনরুদ্ধার প্রকল্প রয়েছে যা দ্বীপের আয়তন ৫০% বৃদ্ধি করেছে এবং এটিতে একটি নতুন শহর নির্মিত হয়েছে।News   অর্থনীতি  দ্বীপের অর্থনীতি কৃষি ও মাছ ধরার উপর ভিত্তি করে ছিল। এখন দ্বীপের উত্তর অংশকে শিল্প এলাকায় পরিণত করা হয়েছে। বাপকো তেল সঞ্চয়স্থান দক্ষিণে অবস্থিত। সিত্রা ছাড়াও রয়েছে ৪২ কিলোমিটার দাহরান-টার্মিনাস প্রাকৃতিক গ্যাস পাইপলাইন রয়েছে, যা  দাহরান ও সৌদি আরব এর মধ্যে সংযোগ তৈরী করেছে।  বেশ কয়েকটি গাড়ি এবং আসবাবপত্রের শোরুমগুলিও দ্বীপে নতুন বিকাশ তৈরি করেছে। সিত্রা ক্লাব দ্বীপের একটি সাংস্কৃতিক ও ক্রীড়া ক্লাব।  সিত্রা বাহরাইনের সমগ্র পেট্রোলিয়াম উৎপাদন পরিচালনা করে। এর পাশে সিত্রা বন্দরের অবস্থান। এটি উত্তর-পূর্ব সৌদি আরবের তেল ক্ষেত্রগুলির রপ্তানি কেন্দ্রও বঠে।   শিক্ষা  সিত্রায় অনেক স্কুল, কলেজ ও বিশ্ববিদ্যালয় ক্যাম্পাস রয়েছে। যেমন আল নুর ইন্টারন্যাশনাল স্কুল এবং ইন্ডিয়ান স্কুল, বাহরাইন এবং ফলিত বিজ্ঞান বিশ্ববিদ্যালয়ও এখানে অবস্থিত।   পরিবহন  সিত্রা কজওয়ে দ্বীপের উত্তরে নাবিহ সালেহ এবং বাহরাইন দ্বীপের উম আল হুসাম (মানামা) এর সাথে সংযুক্ত করেছে। সিত্রার দক্ষিণ-পশ্চিমে দুটি ছোট সেতুও বাহরাইন দ্বীপের সাথে মিলিত হয়েছে, যা মা'মির ও একের গ্রামের কাছে।   প্রশাসন  দ্বীপের দক্ষিণ অংশ দক্ষিণ গভর্নরেট এবং উত্তর অংশ ক্যাপিটাল গভর্নরেটের অন্তর্গত। ১৯৯০ ও ২০১৩ এর মধ্যে এটি বাহরাইনের সেন্ট্রাল গভর্নরেটের অংশ ছিল, কিন্তু এটি এখন বিলীন হয়ে গেছে। ১৯২০ থেকে ১৯৯০ সালের মধ্যে এটি সিত্রা পৌরসভার অংশ ছিল।   সিত্রা পৌরসভা  গভর্নরেট হিসাবে পুনঃসংগঠিত হওয়ার আগে এটি বাহরাইনের একটি পৌরসভা ছিল। সিত্রা পৌরসভা বাহরাইনের প্রধান দ্বীপ বা সিত্রা দ্বীপে অবস্থিত। এর কাছাকাছি তিনটি গ্রাম রয়েছে। গ্রাম তিনটি হলো: মা'মির, একের ও নুওয়াইদরাত।   ছবির গ্যালারি  সিত্রা দ্বীপ   তথ্যসূত্র   বিষয়শ্রেণী:বাহরাইনের জনবহুল স্থান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:আরবি ভাষার লেখা থাকা নিবন্ধ বিষয়শ্রেণী:বাহরাইনের দ্বীপ বিষয়শ্রেণী:পারস্য উপসাগরের দ্বীপ
ভায়না ইউনিয়ন বাংলাদেশের খুলনা বিভাগের ঝিনাইদহ জেলার হরিণাকুণ্ডু উপজেলার একটি ইউনিয়ন। এটি ৩৮.০৭ বর্গকিলোমিটার (১৪.৭০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,৮১৩ জন। ইউনিয়নটিতে মোট গ্রামের সংখ্যা ১১টি ও মৌজার সংখ্যা ৬টি। ওয়ার্ড ভিত্তিক জনসংখ্যা ও গ্রাম সমূহ ওয়ার্ড ভিত্তিক জনসংখ্যা ও গ্রাম সমূহের তালিকা নিম্নরূপ- ওয়ার্ড নংগ্রামজনসংখ্যা (জন)০১তৈলটুপি২৮০০০২১৮৪৫০৩লক্ষীপুর  ১৮২৮ হরিয়ারঘাট - ১৯৪১৩৯১৪০৪বাকচুয়া২৫৪১০৫বাকচুয়া বাহাদুরপুর রহিমপুর৩৮৪৭০৬মালিপাড়া দোবিলা২০৮০০৭ভায়না২৪০০০৮ভায়না২৮০০০৯বাগআচড়া কালীশংকরপুর৩২৪৯ পূর্বতন চেয়ারম্যানবৃন্দ পূর্বতন চেয়ারম্যানবৃন্দের তালিকা নিম্নরূপ- নংচেয়ারম্যানের নামদায়িত্বকাল (ইং)০১রুহুল ইসলাম১৯৯৮-২০০৩০২জনাব মন্টু আলী২০০৩ - ২০০৫০৩রুহুল ইসলাম২০০৫ - ২০১১ ০৪মোঃ ইয়াকুব আলী২০১১-২০১৬০৫মোঃ ছমির উদ্দীন২০১৬-২০২২০৬নাজমুল হুদা তুষার২০২২- শিক্ষা প্রতিষ্ঠান ভায়না ইউনিয়নের উল্লেখযোগ্য কয়েকটি শিক্ষা প্রতিষ্ঠান নিম্নরূপ- ধরননংনামঠিকানাকলেজ ১টি০১খাতের আলী ডিগ্রি কলেজেরলক্ষ্মীপুরমাধ্যমিক বিদ্যালয় ২টি০২ভায়না শহীদ মোশাররফ দলিল উদ্দিন মাধ্যমিক বিদ্যালয় (১৯৮৫)ভায়না০৩তৈলটুপি মাধ্যমিক বিদ্যালয় (১৯৯৯)তৈলটুপিকারিগরি ১টি০৪মুক্তিযোদ্ধা টেকনিক্যাল স্কুল এন্ড কলেজ ভায়নাপ্রাথমিক বিদ্যালয়০৫রহিমপুর সরকারি প্রাথমিক বিদ্যালয়রহিমপুর০৬বাহাদুরপুর সরকারি প্রাথমিক বিদ্যালয়বাহাদুরপুর০৭ভায়না সরকারি বালিকা প্রাথমিক বিদ্যালয়ভায়না০৮দোবিলা সরকারি প্রাথমিক বিদ্যালয়দোবিলা০৯তৈলটুপি সরকারি প্রাথমিক বিদ্যালয় (১৯৩৮)তৈলটুপি১০৭৪ নং তৈলটুপি বাজার সরকারি প্রাথমিক বিদ্যালয় (১৯৮৮)১১লক্ষ্মীপুর প্রাথমিক বিদ্যালয়লক্ষ্মীপুর১২বাগআচড়া সরকারি প্রাথমিক বিদ্যালয়বাগআচড়া দর্শনীয় স্থান ভায়না জমিদার বাড়ী ভায়না নীল কুঠি  উল্লেখযোগ্য হাটবাজার নংনাম০১তৈলটুপি বাজার০২ভায়না বাজার খাল ও নদী নংনাম০১কুমার নদী০২দোবিলা খাল০৩সেকেন্দার খাল  তথ্যসূত্র   বিষয়শ্রেণী:হরিণাকুণ্ডু উপজেলার ইউনিয়ন
মিলান রোদিচ (, ; জন্ম: ২ এপ্রিল ১৯৯১) হলেন একজন সার্বীয় পেশাদার ফুটবল খেলোয়াড়। তিনি বর্তমানে সার্বিয়ার পেশাদার ফুটবল লিগের শীর্ষ স্তর সার্বীয় সুপারলিগার ক্লাব রেড স্টার বেলগ্রেড এবং সার্বিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।  ২০১১ সালে, রোদিচ সার্বিয়া অনূর্ধ্ব-২১ দলের হয়ে সার্বিয়ার বয়সভিত্তিক পর্যায়ে অভিষেক করেছিলেন। প্রায় দুই বছর যাবত সার্বিয়ার বয়সভিত্তিক দলের হয়ে খেলার পর, তিনি ২০১৮ সালে সার্বিয়ার হয়ে আন্তর্জাতিক পর্যায়ে অভিষেক করেছেন; সার্বিয়ার জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।  প্রারম্ভিক জীবন মিলান রোদিচ ১৯৯১ সালের ২রা এপ্রিল তারিখে বসনিয়া ও হার্জেগোভিনার তিতোভ দ্রভারে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল রোদিচ সার্বিয়া অনূর্ধ্ব-২১ দলের হয়ে খেলার মাধ্যমে সার্বিয়ার প্রতিনিধিত্ব করেছেন। সার্বিয়ার বয়সভিত্তিক দলের হয়ে তিনি প্রায় ২ বছরে ৮ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল সার্বিয়া  ২০১৮  ৫  ০ ২০১৯  ২  ০ সর্বমোট  ৭  ০  তথ্যসূত্র  বহিঃসংযোগ                     বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:সার্বীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:রেড স্টার বেলগ্রেডের খেলোয়াড় বিষয়শ্রেণী:সার্বীয় সুপারলিগার খেলোয়াড় বিষয়শ্রেণী:সার্বিয়ার আন্তর্জাতিক যুব ফুটবলার বিষয়শ্রেণী:সার্বিয়ার আন্তর্জাতিক ফুটবলার বিষয়শ্রেণী:ফুটবল ক্লাব জিনিত সেন্ট পিটার্সবার্গের খেলোয়াড় বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:ক্রিলিয়া সভিয়াতভ সামারার খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:রুশ ফুটবল জাতীয় লিগের খেলোয়াড় বিষয়শ্রেণী:রাশিয়ায় প্রবাসী ফুটবলার বিষয়শ্রেণী:সার্বিয়ার অনূর্ধ্ব-২১ আন্তর্জাতিক ফুটবলার
বংশীদাস বাবাজি (English: Vamsidas Babaji; ১৮৫৯ - ২৩ জুলাই ১৯৪৪) ছিলেন বাংলাদেশী হিন্দু সন্ন্যাসী, দার্শনিক এবং বৈষ্ণব ধর্মের আধ্যাত্মিক গুরু। বৈষ্ণব ধর্মের বৈষ্ণব চূড়ামণি নামে পরিচিত।  জীবনী  তৎকালীন ব্রিটিশ ভারতের পূর্ববাংলার বৃহত্তর ময়মনসিংহ জেলার (অধুনা বাংলাদেশের কিশোরগঞ্জ জেলার পাকুন্দিয়া থানার) মজিতপুর গ্রামে ১৮৫৯ সালে শ্রীল বংশীদাস বাবাজি আবির্ভূত হন। পূর্বাশ্রমে তাঁর নাম ছিল ভৈরব চন্দ্ৰ। দরিদ্র জেলে শ্রীসনাতন মন্ত্রব্রহ্মের (বর্মণ) প্রথম সন্তান ছিলেন তিনি। তাঁর মা শ্রীমতি সর্বসুন্দরী ছিলেন ধর্মপ্রাণা সাধ্বী রমণী, যিনি শত দারিদ্র্য ও কষ্টের মাঝেও পরিবারের সকল সদস্যের জন্য ছিলেন নিবেদিতপ্রাণা। তাঁদের অপর দুই পুত্রসন্তানের নাম কুলচন্দ্র ও রাজচন্দ্র এবং তাঁদের আরও চার কন্যা ছিল। পারিবারিক প্রথা অনুসারে ভৈরব চন্দ্র পরিবারের কুলগুরু নিকটস্থ জামালপুর গ্রামের নিগয়া আখড়ার নরোত্তম-পরিবারভুক্ত শ্রীনরোত্তম দাস বাবাজির নিকট দীক্ষিত হন। বাংলার অন্য সাধারণ জেলে পরিবারের সন্তানের মতো ভৈরবও বড় হয়েছিলেন চরম দারিদ্র্যের মাঝে। প্রতিদিন যত মাছ ধরতে পারতেন, তাই দিয়ে সংসার চলত। জীবন ছিল অত্যন্ত কঠিন এবং সকল প্রকার সুবিধাবিহীন। প্রাতিষ্ঠানিক শিক্ষালাভের তো প্রশ্নই ওঠে না। যুবক বয়সে ভৈরবের মাছ ধরা ও বিক্রি করা ছাড়া আর কোনো কাজ ছিল না। এই ছিল জীবন। এর চেয়ে বেশি কিইবা আশা করা যায়? ভৈরব পিতা ও অন্য জেলেদের সাথে সারাদিন নদীতে কাটাতেন। সূর্যাস্তের পরে বাড়ি ফিরে আখড়ায় চলে যেতেন। সেখানে তিনি গ্রাম্য উপভাষায় জড়-জীবনের অনিত্যতা, শ্রীকৃষ্ণ ও শ্রীচৈতন্য মহাপ্রভুর লীলাকথা ও হরিনামের মাহাত্ম্য শ্রবণ করতেন।   নবদ্বীপের লীলাসমূহ  অন্যান্য সাধুর মতো নবদ্বীপে অপরিচিত অবস্থায় প্রবেশ করলেও বংশীদাস বাবাজি ধীরে ধীরে পরিচিত হতে থাকেন। বেশধারী অনেক সাধু সিদ্ধিলাভের কথা মৃদুস্বরে বলত বা নকল করত। কিন্তু বাবাজি মহারাজ সত্যি সত্যিই তা প্রাপ্ত হয়েছিলেন। নবদ্বীপ বাসকালে তিনি সেসব ছদ্মবেশী বৈষ্ণবদের সঙ্গ এড়িয়ে চলতেন । একবার এক লোক নবদ্বীপের একাংশকে মহাপ্রভুর জন্মস্থান বলে প্রচার করতে থাকে। সে বলে যে, মহাপ্রভু স্বপ্নে তাকে এ স্থানটির বিষয়ে বলেছেন। কিন্তু ইতোমধ্যে শ্রীল ভক্তিবিনোদ ঠাকুর মায়াপুরে শ্রীচৈতন্য মহাপ্রভুর প্রকৃত আবির্ভাবস্থল আবিষ্কার করেন এবং বৈষ্ণব সার্বভৌম শ্রীল জগন্নাথ দাস বাবাজি মহারাজও তা আসল বলে প্রতিপাদন করেন । এজন্য ঐ লোকটি সম্পর্কে শ্রীল গৌরকিশোর দাস বাবাজি মহারাজ বলেছিলেন যাঁরা শ্রীচৈতন্য মহাপ্রভুর আবির্ভাবস্থল আবিষ্কার করেছেন, তাঁরা সকলের অনুসরণীয়। অমুক-তমুক স্থান শ্রীচৈতন্য মহাপ্রভুর আবির্ভাবস্থল, এমন নিছক একটি স্বপ্ন কোনো প্রমাণ হতে পারে না। যার কাছে ভগবানের ধাম আত্মপ্রকাশ করে, তিনি ধাম থেকে অর্থ উপার্জনের চেষ্টা কখনো করেন না। শ্রীচৈতন্য মহাপ্রভুর প্রকৃত অনুসারীরাই কেবল তাঁর আবির্ভাবস্থল আবিষ্কার করতে সক্ষম। সেই সূত্রে শ্রীল জগন্নাথ দাস বাবাজি মহারাজ এবং শ্রীল ভক্তিবিনোদ ঠাকুর এ পবিত্র স্থান আবিষ্কার করেছেন— একেই প্রকৃত রূপে গ্রহণ করা উচিত । পরদিন শ্রীল বংশীদাস বাবাজি একটি কুঠার নিয়ে সে নকল স্থানে গিয়ে এর সামনের পরিবেষ্টনী ধ্বংস করে দেন।  শেষ জীবন  ২৩ শ্রাবণ (শুক্লা চতুর্থী), ১৩৫১ বঙ্গাব্দ (২৩ জুলাই, ১৯৪৪ খ্রিস্টাব্দ) শ্রীল রঘুনন্দন ঠাকুরের তিরোভাব তিথিতে রাত ৮টায় পরমহংস শ্রীল বংশীদাস বাবাজি মহারাজ ইহলীলা সাঙ্গ করে গোলোক বৃন্দাবনে শ্রীকৃষ্ণের নিত্যলীলায় প্রবেশ করেন। বাবাজির নিত্যসঙ্গী মাটির টবে স্থিত সেই তুলসী দেবীও সাথে সাথে ঢলে পড়লেন। মজিতপুরবাসী ভক্তবৃন্দ যথাবিথি বাবাজি মহারাজের অপ্রাকৃত দেহটি সমাধিস্থ করেন।   তথ্যসূত্র    বহিঃসংযোগ   বিষয়শ্রেণী:১৮৫৯-এ জন্ম বিষয়শ্রেণী:১৯৪৪-এ মৃত্যু বিষয়শ্রেণী:বৈষ্ণব গুরু
মাত্যিয়া দি শিল্যিও (, ; জন্ম ২০ অক্টোবর ১৯৯২) একজন ইতালীয় ফুটবলার যিনি সিরি এ ক্লাব মিলান এবং ইতালি জাতীয় দলের হয়ে খেলেন। তিনি মুলত একজন রক্ষণভাগের খেলোয়াড়।   ক্লাব ক্যারিয়ার  দশ বছর বয়সে আসেন মিলানের অ্যাকাডেমিতে । মিলানের মূল দলের হয়ে অভিষেক হয় ২০১১ সালের ২৮ সেপ্টেম্বর উয়েফা চ্যাম্পিয়ন্স লীগের গ্রুপ ম্যাচে, ভিক্টোরিয়া প্লাজেনের বিপক্ষে । ২০১২ সালের ১০ এপ্রিল সিরি-আ অভিষেক হয় শিয়েভোর বিরুদ্ধে ম্যাচে ।   আন্তর্জাতিক ক্যারিয়ার  ইতালি জাতীয় দলের হয়ে অভিষেক হয় ২১ মার্চ ২০১৩ ব্রাজিলের বিপক্ষে এক প্রীতি ম্যাচে।   তথ্যসূত্র   বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:এসি মিলানের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালির আন্তর্জাতিক ফুটবলার বিষয়শ্রেণী:২০১৩ ফিফা কনফেডারেশন্স কাপের খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ওলাঁপিক লিয়োনের খেলোয়াড় বিষয়শ্রেণী:ফ্রান্সে প্রবাসী ফুটবলার বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:ইতালির আন্তর্জাতিক যুব ফুটবলার বিষয়শ্রেণী:ইতালির অনূর্ধ্ব-২১ আন্তর্জাতিক ফুটবলার বিষয়শ্রেণী:এম্পোলি ফুটবল ক্লাবের খেলোয়াড়
স্যার জাহিদ সোহ্‌রাওয়ার্দী (২৭ নভেম্বর ১৮৭০ – ২ জানুয়ারী ১৯৪৯) যিনি জাহিদুর রহমান নামেও পরিচিত, ছিলেন একজন ভারতীয় বাঙালি আইনজ্ঞ যিনি ১৯২১ থেকে ১৯৩১ সালের মধ্যে কলকাতা উচ্চ আদালতে একজন বিচারকের দায়িত্ব পালন করেন। তিনি পাকিস্তানের সাবেক প্রধানমন্ত্রী হোসেন শহীদ সোহ্‌রাওয়ার্দী ও ভাষাবিদ হাসান শহীদ সোহ্‌রাওয়ার্দীর পিতা ছিলেন।   জীবনী  সোহরাওয়ার্দীর জন্ম অবিভক্ত বঙ্গের মেদিনীপুরে, তিনি আইনজীবী সরদার মাওলানা মোবারক আলী সোহরাওয়ার্দীর পুত্র। তিনি ঢাকা ও কলকাতায় শিক্ষা লাভ করেন। তিনি কলকাতা বিশ্ববিদ্যালয় থেকে আইনে ডিগ্রী লাভের পর আইনজীবি হিসেবে অনুশীলন শুরু করেন। বেঙ্গল প্রেসিডেন্সির চব্বিশ পরগনার জেলা আদালতে একজন আইনজীবী হিসেবে কর্মজীবন শুরু করার পরে তিনি কলকাতা উচ্চ আদালতে একজন আইনজীবী হিসেবে অনুশীলন শুরু করেন। তারপর ভারতে ফিরে আসার আগে তিনি ব্যারিস্টার-অ্যাট-ল হিসেবে লিংকনস্‌ ইন থেকে বারের জন্য যোগ্যতা অর্জন করেন। পরবর্তীকালে তিনি আবার কলকাতা হাইকোর্টে অনুশীলন শুরু করেন ও একই আদালতে বিচারক হিসেবে উন্নীত হওয়ার আগে সফল প্রমাণিত হন। দশ বছর পর ১৯৩১ সালের নভেম্বর মাসে তিনি চাকরি থেকে পদত্যাগ করেন। তিনি ১৯২৮ সালে নাইট উপাধি লাভ করেন।  ১৮৮৮ সালে সোহরাওয়ার্দী খুজিস্তা আখতার বানুকে ( ১৮৭৪–১৯১৯) বিয়ে করেন যিনি ছিলেন শিক্ষাবিদ ওবায়দুল্লাহ আল ওবায়দী সোহরাওয়ার্দীর কন্যা। তাদের সন্তানদের পরিচয় হলো ভাষাবিদ হাসান শহীদ সোহ্‌রাওয়ার্দী (১৮৯০–১৯৬৫) ও পাকিস্তানের প্রধানমন্ত্রী হোসেন শহীদ সোহ্‌রাওয়ার্দী (১৮৯২–১৯৬৩)।  সোহরাওয়ার্দী ১৯৪৯ সালের ২ জানুয়ারি তারিখে ৭৮ বছর বয়সে কলকাতায় মৃত্যুবরণ করেন।   তথ্যসূত্র   বিষয়শ্রেণী:২০শ শতাব্দীর বাঙালি বিষয়শ্রেণী:১৯শ শতাব্দীর বাঙালি বিষয়শ্রেণী:নাইটস ব্যাচেলর বিষয়শ্রেণী:২০শ শতাব্দীর ভারতীয় বিচারক বিষয়শ্রেণী:কলকাতা উচ্চ আদালতের বিচারক বিষয়শ্রেণী:ভারতীয় বিচারক বিষয়শ্রেণী:ভারতীয় আইনবিদ বিষয়শ্রেণী:ভারতীয় আইনজীবী বিষয়শ্রেণী:বাঙালি আইনজীবী বিষয়শ্রেণী:বাঙালি মুসলিম বিষয়শ্রেণী:১৯৪৯-এ মৃত্যু বিষয়শ্রেণী:১৮৭০-এ জন্ম বিষয়শ্রেণী:সোহরাওয়ার্দী পরিবার বিষয়শ্রেণী:মেদিনীপুরের ব্যক্তি
মপতি বড় মসজিদ () বা কোমোগুয়েল মসজিদ হচ্ছে মালির মপতি অঞ্চলের মপতি শহরে অবস্থিত একটি মসজিদ।   স্থাপত্য  মসজিদ নিজেই একটি আচ্ছাদিত ভবন এবং একটি আঙিনা, সেইসাথে একটি ২-৩ মিটার লম্বা প্রতিরক্ষামূলক প্রাচীর নিয়ে গঠিত।La Mosquée de Komoguel - UNESCO World Heritage Centre Retrieved on 2009-03-27. মসজিদের নির্মাণ কাজ শুরু হয় ১৯০৮ সালের দিকে।   বিশ্ব ঐতিহ্যের মর্যাদা  এই সাইটটি ইউনেস্কো বিশ্ব ঐতিহ্যবাহী স্থান সাম্ভাব্য তালিকায় ২০০৯ সালের ১৯শে মার্চে সাংস্কৃতিক বিভাগে যোগ করা হয়েছিল।La Mosquée de Komoguel - UNESCO World Heritage Centre Retrieved on 2009-03-27.   তথ্যসূত্র    বহিঃসংযোগ    কলম্বিয়া ইউনিভার্সিটির আর্ট হিস্ট্রির মিডিয়া সেন্টারের একটি প্রকল্প মপতির বড় মসজিদ বিষয়শ্রেণী:মালির মসজিদ বিষয়শ্রেণী:উইকিউপাত্তে স্থানাঙ্ক আছে
This template may be placed in line within an article, next to the specific citation (or citations) that is broken. A "broken" citation is one that does not provide enough (correct and complete) information to positively identify it, for verifiability. For a simple broken link to an online source, use .  This template adds the article to :বিষয়শ্রেণী:উৎসবিহীন তথ্যবিশিষ্ট নিবন্ধ or its dated subcategory.  ব্যবহার {{Citation broken}}  or  to date it with the current month and year (this is a helpful indicator of how long the problem has been out-standing).  For articles or sections that have serious problems with broken citations, use  to place a notice at the top of the article or section.
দেবী ঘোষাল  একজন  ভারতীয় রাজনীতিবিদ। তিনি ১৯৮৪ থেকে ১৯৮৯ সাল পর্যন্ত ব্যারাকপুর লোকসভা কেন্দ্র থেকে লোকসভার সাংসদ ছিলেন।   তিনি ভারতীয় জাতীয় কংগ্রেসের সদস্য ছিলেন। পরবর্তীতে তিনি তৃণমূল কংগ্রেসে যোগদান করেন। ২০২২ সালের ৫ই আগস্ট দেবী ঘোষাল মারা যান।  তথ্যসূত্র  বিষয়শ্রেণী:১৯৩৪-এ জন্ম বিষয়শ্রেণী:২০২২-এ মৃত্যু বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:অষ্টম লোকসভার সদস্য বিষয়শ্রেণী:উত্তর চব্বিশ পরগনা জেলার ব্যক্তি
বরগুনা সদর থানা বাংলাদেশের বরগুনা জেলার বরগুনা সদর উপজেলার একটি থানা।   প্রতিষ্ঠাকাল    প্রশাসনিক এলাকাসমূহ  বরগুনা সদর উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম বরগুনা সদর থানার অধীন।  পৌরসভা:  বরগুনা  ইউনিয়নসমূহ:  ১নং বদরখালী  ২নং গৌরিচন্না  ৩নং ফুলঝুড়ি  ৪নং কেওড়াবুনিয়া  ৫নং আয়লা পাতাকাটা  ৬নং বুড়িরচর  ৭নং ঢলুয়া  ৮নং বরগুনা  ৯নং এম বালিয়াতলী  ১০নং নলটোনা   আরও দেখুন   বরগুনা সদর উপজেলা  বরগুনা জেলা  বাংলাদেশের থানাসমূহের তালিকা   তথ্যসূত্র    বহিঃসংযোগ   বিষয়শ্রেণী:বরগুনা জেলার থানা বিষয়শ্রেণী:বরগুনা সদর উপজেলা
তৌবা গ্রেট মসজিদ (, ফরাসি: Grande Mosquée de Touba) তৌবা, সেনেগাল শহরের একটি মসজিদ। এটি আহমাদ বাম্বা ১৮৮৭ সালে প্রতিষ্ঠা করেন এবং ১৯৬৩ সালে নির্মাণ সম্পন্ন হয়। বাম্বা ১৯২৭ সালে মৃত্যুবরণ করেন এবং তাকে এই মসজিদের ভেতরে সমাহিত করা হয়। তার মৃত্যুর পর থেকে এই মসজিদ তার পরিবারের নিয়ন্ত্রণে রয়েছে। এটি শহরের বৃহত্তম স্থাপনা এবং আফ্রিকার অন্যতম বৃহৎ মসজিদ, যেখানে প্রায় ৭,০০০ মুসল্লি একসাথে নামাজ আদায় করতে পারেন। এটি গ্র্যান্ড মাগাল অব তৌবা নামক এক বৃহৎ তীর্থযাত্রার কেন্দ্রস্থল।  এই মসজিদ মুরিদিয়া ভ্রাতৃসংঘের প্রধান কেন্দ্র, যা একটি সুফি তরীকা। ফলে এটি এই ভ্রাতৃসংঘের জন্য অত্যন্ত গুরুত্বপূর্ণ।  ইতিহাস   তৌবা গ্রেট মসজিদের নির্মাণ পরিকল্পনা আহমাদ বাম্বার জীবনের শেষ কয়েক বছরে, আনুমানিক ১৯২৪-১৯২৭ সালের মধ্যে গৃহীত হয়। তিনি এটিকে নিজের সমাধির স্থান হিসেবেও নির্ধারণ করেন। তখনকার সেনেগালের ঔপনিবেশিক শাসক ফরাসিরা ১৯২৬ সালে কিছু দ্বিধাদ্বন্দ্বের পর এই পরিকল্পনার অনুমোদন দেয়। কিন্তু প্রথম দফার অর্থ তছরুপের কারণে নির্মাণকাজ বিলম্বিত হয়। পরে আহমাদ বাম্বার পুত্র এবং উত্তরসূরি মামাদু মুস্তাফা এমবাকে-এর তত্ত্বাবধানে ধীর গতিতে নির্মাণকাজ এগিয়ে চলে। ১৯৩২ সালে ভিত্তিপ্রস্তর স্থাপন সম্পন্ন হয়, কিন্তু ১৯৩৯-১৯৪৭ সময়কালে নির্মাণকাজ বন্ধ থাকে। পরবর্তীতে ১৯৬৩ সালে আনুষ্ঠানিকভাবে মসজিদটি উদ্বোধন করা হয়। মামাদু মুস্তাফাকেও এখানে সমাহিত করা হয়।  নকশা  মসজিদটি  দীর্ঘ ও  প্রশস্ত। এতে সাতটি মিনার, তিনটি বৃহৎ গম্বুজ এবং আরও এগারোটি গম্বুজ রয়েছে। পাশাপাশি, এতে দুটি অজুখানা রয়েছে। প্রধান মিনারের উচ্চতা । এই প্রধান মিনারটি সাধারণত ল্যাম্প ফল নামে পরিচিত। এটি মুরিদিয়া তরীকার দ্বিতীয় খলিফার দ্বারা ইব্রাহিমা ফল-এর সম্মানে নামকরণ করা হয়, যিনি বায়ে ফল সম্প্রদায়ের প্রতিষ্ঠাতা।  মসজিদের নিকটস্থ এলাকায় আহমাদ বাম্বার পুত্রগণ, যারা মুরিদিয়া তরীকার খলিফা ছিলেন, তাদের সমাধিসৌধ রয়েছে। এছাড়াও, এই পবিত্র নগরীর কেন্দ্রে একটি ১,৬০,০০০ খণ্ড বইয়ের গ্রন্থাগার, খলিফার আনুষ্ঠানিক দরবার, একটি পবিত্র "দয়া কূপ" এবং একটি কবরস্থান অবস্থিত।  গ্যালারি    আরও দেখুন    আফ্রিকায় ইসলাম  আফ্রিকার মসজিদের তালিকা  তথ্যসূত্র      বহিঃসংযোগ   তথ্যসূত্র  বিষয়শ্রেণী:সেনেগালের মসজিদ বিষয়শ্রেণী:সুফি মসজিদ বিষয়শ্রেণী:সেনেগালে সুফিবাদ বিষয়শ্রেণী:তৌবা, সেনেগাল বিষয়শ্রেণী:১৯৬৩-এ সম্পন্ন মসজিদ
thumb  "যারা ব্রাহ্মণ কুলে জন্মগ্রহণ করে একই সাথে ব্রাহ্মণ্য আচার এবং ক্ষত্রিয়ের পেশা রাজ্যশাসন ও যুদ্ধবিদ্যা অনুশীলন করে তাকে 'ব্রহ্মক্ষত্রিয়' বলে"। ব্রহ্মক্ষত্রিয় শব্দের অর্থ ব্রাহ্মণ শ্রেণীর যোদ্ধা। 'Indian Antiquary' 1911 page 29 যে ব্রহ্মক্ষত্রিয় রাজা হতেন তারা রাজন্যব্রাহ্মণ হিসেবে পরিচিত হতেন। বাংলার সেন রাজবংশ ব্রহ্মক্ষত্রিয় রাজবংশ হিসেবে বর্ণিত। নাহা, সেন, ধর, শ্রীবাস্তব, মিত্র এরা ব্রহ্মক্ষত্রিয় বংশের অন্তর্গত।   নামান্তর ক্ষত্রোপেত ব্রাহ্মণ, ব্রহ্মক্ষত্রিয়, রাজন্যব্রাহ্মণ।  হিন্দু শাস্ত্রে ব্রহ্মক্ষত্রিয়  মহাভারত এবং রামায়ণে এরূপ ব্যক্তির উল্লেখ আছে।  অবতার পরশুরাম দ্রোণাচার্য অশ্বত্থামা বিশ্বামিত্র  কল্কি অবতার কলি যুগের শেষে কল্কি অবতরণ করবেন। তিনি কলিযুগের অন্ধকার, অধঃপতন ও বিশৃঙ্খলতার সমাপ্তি ঘটাবেন। তিনি একটি নতুন একটি যুগ চক্রের শুরু করবেন। পুরাণে তাকে ব্রাহ্মণ যোদ্ধা বা ব্রহ্মক্ষত্রীয় হিসেবে বর্ণনা করা হয়েছে। ইত্যাদি।  বাঙলায় ব্রহ্মক্ষত্রিয়  বাংলার ইতিহাসেও ব্রহ্মক্ষত্রিয় লক্ষনীয় সেন রাজবংশের দেওপাড়া শিলালিপিতে সেনদের  ব্রহ্মক্ষত্রিয়  বলে উল্লেখ করা হয়েছে। http://bn.banglapedia.org/index.php?title=%E0%A6%B8%E0%A7%87%E0%A6%A8_%E0%A6%AC%E0%A6%82%E0%A6%B6https://bn.m.wikisource.org/wiki/%E0%A6%AA%E0%A6%BE%E0%A6%A4%E0%A6%BE:%E0%A6%AC%E0%A7%8D%E0%A6%B0%E0%A6%B9%E0%A7%8D%E0%A6%AE%E0%A6%95%E0%A6%BE%E0%A6%AF%E0%A6%BC%E0%A6%B8%E0%A7%8D%E0%A6%A5_-_%E0%A6%B2%E0%A6%B2%E0%A6%BF%E0%A6%A4%E0%A6%BE%E0%A6%AA%E0%A7%8D%E0%A6%B0%E0%A6%B8%E0%A6%BE%E0%A6%A6_%E0%A6%A6%E0%A6%A4%E0%A7%8D%E0%A6%A4%E0%A6%AC%E0%A6%B0%E0%A7%8D%E0%A6%AE%E0%A6%BE.pdf/%E0%A7%A7%E0%A7%AC এছাড়াও নাহা, ধর, মিত্র বংশীয় লোকেরাও ব্রহ্মক্ষত্রিয়।      সিন্ধু ব্রহ্মক্ষত্রিয়  ব্রাহ্মণ মন্ত্রী চচ এ সিন্ধু ব্রাহ্মণ রাজবংশ (৬৩২ খ্রি.-৭২৪ খ্রি.) প্রতিষ্ঠা করেন। চচের পুত্রদ্বয় সেন পদবী ধারণ করে পরপর রাজা হয়েছিলেন।  চন্দ্রসেন ও দাহির সেন রাজা হয়েছিলেন। দাইবুল, নিরুন, যিহওয়াল, ব্রাহ্মণাবাদ, আলাের প্রভৃতি অঞ্চল রাজা দাহির সেনের অধীন ছিল।  তথ্যসূত্র  বিষয়শ্রেণী:ব্রাহ্মণ বিষয়শ্রেণী:সেন রাজবংশ বিষয়শ্রেণী:ব্রাহ্মণ সম্প্রদায়
উস্তাদ হোটেল ২০১২ সালে মুক্তিপ্রাপ্ত ভারতীয় মালায়ালাম ভাষার একটি রম্য নাটকীয় চলচ্চিত্র, যেটি পরিচালনা করেন আনোয়ার রশিদ, কাহিনী লিখেন অঞ্জলি মেনন এবং প্রযোজনা করেন লিস্টিন স্টিফেন। এতে মূল ভূমিকায় অভিনয় করেন দুলকার সালমান, নিত্যা মেনন, তিলকান এবং সিদ্দিক।  উস্তাদ হোটেল ১৩ জুলাই ২০১২ সালে মুক্তি পায় এবং ব্যবসায়িক সাফল্য লাভ করে। এটি তিনটি জাতীয় চলচ্চিত্র পুরস্কার শ্রেষ্ঠ জনপ্রিয় চলচ্চিত্র বিভাগে, মেনন শ্রেষ্ঠ সংলাপ এবং তিলকান বিশেষ পুরস্কার লাভ করে। (মরণোত্তর)।http://dff.nic.in/FeaturedFilm_60th_NATIONAL_FILM_AWARDS_2012_Announced.pdf এটি কন্নড় ভাষায় পুণঃনির্মান করা হয় ২০১৭ সালে "গৌদ্রু হোটেল" ২০১৮ সালে এটিকে তেলুগু ভাষায় ডাব করা হয় এবং "জানাথা হোটেল" নামে মুক্তি দেওয়া হয়।   কাহিনী সারসংক্ষেপ  ফাইজি একজন উচ্চাকাঙ্খী রাঁধুনি ভারত চলে আসে তার বাবা থেকে কোনো রকম সাহায্য না পেয়ে। সে তার দাদা করিম কে তার হোটেল চালাতে সাহায্য করে তার স্বপ্ন পূরণ করার চেষ্টা করতে থাকে।   তথ্যসূত্র    বহিঃসংযোগ   বিষয়শ্রেণী:ভারতীয় প্রণয়ধর্মী সঙ্গীতধর্মী চলচ্চিত্র বিষয়শ্রেণী:২০১০-এর দশকের মালয়ালম ভাষার চলচ্চিত্র বিষয়শ্রেণী:২০১২-এর প্রণয়ধর্মী হাস্যরসাত্মক নাট্য চলচ্চিত্র বিষয়শ্রেণী:২০১২-এর চলচ্চিত্র বিষয়শ্রেণী:মাদুরাইয়ে ধারণকৃত চলচ্চিত্র বিষয়শ্রেণী:২০১২-এর হাস্যরসাত্মক চলচ্চিত্র বিষয়শ্রেণী:২০১২-এর নাট্য চলচ্চিত্র
থোরিয়াম(IV) ক্লোরাইড এর সমীকরণ ThCl4(H2O)n যা একাধিক অজৈব যৌগের একটি সাধারণ সংকেত ।এর ২টি রূপভেদ অ্যানহাইড্রাস এবং টেট্রাহাইড্রেট (n = 4) । তারা হাইড্রোস্কোপিক, এবং পানিতে দ্রবণীয় বর্ণহীন লবণ।   কাঠামো  বাম|থাম্ব|162x162পিক্সেল| কঠিন ThCl 4 এর গঠনের বিকল্প দৃশ্য। থোরিয়াম(IV) ক্লোরাইডের গঠনের ৮-সমন্বয়ে যে কয়টি Th কেন্দ্র রয়েছে তার দ্বিগুণ ব্রিজিং ক্লোরাইড লিগ্যান্ড রয়েছে।    সংশ্লেষণ  জন্স জ্যাকব বারজেলিয়াস যখন থোরিয়াম ধাতুর বিচ্ছিন্ন করছিলেন সেই বিক্রিয়ার একটি মধ্যবর্তী অবস্থায় ThCl4 পাওয়া যায়।  থোরিয়াম(IV) ক্লোরাইড বিভিন্ন উপায়ে উৎপাদিত হতে পারে। যেমন: কার্বোথার্মিক বিক্রিয়া। ৭০০°C থেকে ২৬০০°C তাপমাত্রায়, ক্লোরিন গ্যাসের প্রবাহে থোরিয়াম অক্সাইড এবং কার্বন যোগ করলে ThCl4 পাওয়া যায়।   ThO2 + 2C + 4Cl 2 → ThCl4 + 2CO  ক্লোরিনেশন বিক্রিয়া কার্বন টেট্রাক্লোরাইড দ্বারা প্রভাবিত করা যায়।     Th(C2O4)2 + CCl4 → ThCl4 + 3CO + 3CO2  আরেকটি পদ্ধতিতে থোরিয়াম ধাতু অ্যামোনিয়াম ক্লোরাইডের সাথে ২ ধাপে বিক্রিয়া করে:   Th + 6NH4Cl → (NH4)2ThCl6 + 4NH3 + 2H2  এরপর হেক্সাক্লোরাইড লবণকে নিম্নচাপে ৩৫০ºC তাপমত্রায় উত্তপ্ত করা হলে ThCl4 উৎপন্ন হয়।    বিক্রিয়া    লুইস ক্ষার অ্যাডাক্টস  ThCl4 লুইস ক্ষারের সাথে বিক্রিয়া করে আণবিক সংযোজন বিক্রিয়া প্রদান করে, যেমন ThCl4(DME)2 এবং ThCl4(TMEDA)2। Cantat, Thibault; Scott, Brian L.; Kiplinger, Jaqueline L. (2010-01-25). "Convenient Access to the Anhydrous Thorium Tetrachloride Complexes ThCl4(DME)2, ThCl4(1,4-dioxane)2 and ThCl4(THF)3.5 using Commercially Available and Inexpensive Starting Materials". Chemical Communications. 46 (৬): 919–21. doi:10.1039/b923558b. ISSN 1364-548X. PMID 20107650.   Th ধাতুর হ্রাসমূলক বিক্রিয়া:  থোরিয়াম(IV) ক্লোরাইড হল থোরিয়াম পরিশোধনের একটি মধ্যবর্তী অবস্থা, যার ফলে:   ক্ষার ধাতু সঙ্গে ThCl4 হ্রাসমূলক বিক্রিয়া দেয়  NaCl এবং KCl এর মিশ্রণে শুষ্ক থোরিয়াম(IV) ক্লোরাইড তড়িৎ বিশ্লেষিত হয়।  শুষ্ক জিঙ্ক ক্লোরাইডের সাথে ThCl4 এর মিশ্রণের Ca হ্রাসমূলক বিক্রিয়া দেয়।    তথ্যসূত্র   বিষয়শ্রেণী:ক্লোরাইড বিষয়শ্রেণী:থোরিয়াম যৌগ
ভালকেয়াকোস্কেন হাকা (, ; এছাড়াও ফুটবল ক্লাব হাকা, এফসি হাকা অথবা শুধুমাত্র হাকা নামে পরিচিত) হচ্ছে ভালকেয়াকস্কি ভিত্তিক একটি ফিনীয় পেশাদার ফুটবল ক্লাব। এই ক্লাবটি বর্তমানে ফিনল্যান্ডের শীর্ষ স্তরের ফুটবল লীগ ভেইক্কাউসলিগায় খেলে। এই ক্লাবটি ১৯৩৪ সালে প্রতিষ্ঠিত হয়েছে। হাকা তাদের সকল হোম ম্যাচ ভালকেয়াকস্কির তেহিতান কেনতায় খেলে থাকে; যার ধারণক্ষমতা হচ্ছে ৩,৫১৬। বর্তমানে এই ক্লাবের ম্যানেজারের দায়িত্ব পালন করছেন তেমু তাইনিও এবং সভাপতির দায়িত্ব পালন করছেন অল্লি হুত্তুনেন। মার্কিন মধ্যমাঠের খেলোয়াড় জ্যাকব বুশো এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, হাকা এপর্যন্ত ২৪টি শিরোপা জয়লাভ করেছে; যার মধ্যে ৯টি ভেইক্কাউসলিগা, ১২টি ফিনীয় কাপ, ১টি ফিনীয় লীগ কাপ এবং ২টি ইক্কোনেন শিরোপা রয়েছে।  অর্জন মেস্তারুসারিয়া / ভেইক্কাউসলিগা বিজয়ী (৯): ১৯৬০, ১৯৬২, ১৯৬৫, ১৯৭৭, ১৯৯৫, ১৯৯৮, ১৯৯৯, ২০০০, ২০০৪  ফিনীয় কাপ বিজয়ী (১২): ১৯৫৫, ১৯৫৯, ১৯৬০, ১৯৬৩, ১৯৬৯, ১৯৭৭, ১৯৮২, ১৯৮৫, ১৯৮৮, ১৯৯৭, ২০০২, ২০০৫  ফিনীয় লীগ কাপ বিজয়ী (১): ১৯৯৫  ইক্কোনেন বিজয়ী (২): ১৯৯৭, ২০১৯  তথ্যসূত্র  বহিঃসংযোগ     বিষয়শ্রেণী:ফুটবল ক্লাব হাকা বিষয়শ্রেণী:ভেইক্কাউসলিগার ক্লাব বিষয়শ্রেণী:ফিনল্যান্ডের ফুটবল ক্লাব বিষয়শ্রেণী:১৯৩৪-এ ফিনল্যান্ডে প্রতিষ্ঠিত বিষয়শ্রেণী:১৯৩৪-এ প্রতিষ্ঠিত ফুটবল ক্লাব